شەفەق نیوز/ سەرچەوەیگ
ئەمنی لە پارێزگای دیالە، ئمڕوو پەنجشەممە، خەوەردا لە زەخمداربوین سێ ئەفسەر و یەک
پۆلیس وە دوو تەقینەوەی لە شوون یەک لە دەورگرد ناحیەی عەبارە لە باکوور خوەرهەڵات
شار بەعقوبە.
سەرچەوەگە ئەرا
ئاژانس شەفەق نیوز وت: تەقەمەنییگ لەبان دەوریەیگ پۆلیس لە ناوچەی گوبە لە دەورگرد
عەبارە تەقیەو و بویە هووکار ویرانکردن هەمەریگ و زەخمداربوین سێ ئەفسەر و ئیجا تەقینەوەیگ
تر لە نزیک رووداوەگە بویە هووکار مردارەوبوین مانگایگ.
سەرچەوەگە وتیش:
ئەندامەیل داعش یەکیگ لە کامیرا گەرمیەکان لە دەورگرد ناوچەکە وە قەناس شکانن، تا
بتوێەنن پەلامارەیلیان وەجی بارن.
